3. การประกอบธุรกิจของแต่ละบริษัทในกลุ่มบริษัท

3.1 บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน)

ปัจจุบันบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน)
ดำเนินธุรกิจด้านการลงทุนในบริษัทย่อยที่ทำธุรกิจสื่อภาพยนตร์
ด้านการจัดหาลิขสิทธิ์ภาพยนตร์ไทยและภาพยนตร์ต่างประเทศเพื่อฉายผ่านโรงภาพยนตร์ชั้นนำของประเทศไทยพร้อมทั้งจำหน่ายลิขสิทธิ์ผ่านทางสื่อทีวี
ในรูปแบบ Free TV และ Pay TV ตลอดจนสื่อทางด้าน Digital
พร้อมทั้งการลงทุนในบริษัทย่อยที่ประกอบธุรกิจผลิตภาพยนตร์ไทย และสื่อโฮมเอ็นเตอร์เทนเม้นท์
กล่าวคือ จัดทำสื่อภาพยนตร์ในรูปแบบ ดีวีดี วีซีดี และบลู - เรย์ เป็นต้น
ทำให้กลุ่มบริษัทสามารถสร้างรายได้
ครบทุกช่องทางอันก่อประโยชน์สูงสุดด้านรายได้ให้กับธุรกิจของกลุ่มบริษัท

ลักษณะผลิตภัณฑ์หรือบริการ

+-----+-----------------+---------------------+--------------+-------+
| ลำ  | บริษัท            | ประเภท/รูปแบบ        | ช่องทาง       | หม    |
| ดับที่ |                 |                     |              | ายเหตุ |
|     |                 | ผลิตภัณฑ์และบริการ      |              |       |
+-----+-----------------+---------------------+--------------+-------+
| 1.  | บมจ. เอ็ม        | ลงทุนในธุรกิจจัด        | ดำเนินการเอง  | -     |
|     | พิคเจอร์ส         | หาและซื้อลิขสิทธิ์ภาพยนตร | และลงทุนผ่านบร |       |
|     |                 | ์ต่างประเทศทั้งจากเอเชีย | ิษัทย่อยของบริษัท |       |
|     | เอ็นเตอร์เทนเม้นท์  | ยุโรป                |              |       |
|     |                 | และ                 |              |       |
|     |                 | อเมริกาและลงทุนในธุรกิจ |              |       |
|     |                 | สื่อโฮมเอ็นเตอร์เทนเม้นท์ |              |       |
|     |                 | พร้อม                |              |       |
|     |                 | ทั้งธุรกิจผลิตภาพยนตร์ไทย |              |       |
+-----+-----------------+---------------------+--------------+-------+
| 2.  | บจ. เอ็ม พิคเจอร์ส | จัดหาแ               | ฉา           | -     |
|     |                 | ละซื้อลิขสิทธิ์ภาพยนตร์ไทย | ยผ่านโรงภาพยน |       |
|     |                 | และภาพยนตร์ต่างประเทศ | ตร์ให้สิทธิ์การเผ |       |
|     |                 | ทั้งจากเอเชีย ยุโรป     | ยแพร่ผ่านสื่อโทร |       |
|     |                 | และอเมริกา           | ทัศน์อินเตอร์เน็ต |       |
|     |                 |                     | และให้สิทธ     |       |
|     |                 |                     | ิสิทธิ์จัดทำภาพยน |       |
|     |                 |                     | ตร์เป็นสื่อประเภ |       |
|     |                 |                     | ทโฮมเอ็นเตอร์- |       |
|     |                 |                     | เทนเม้นท์      |       |
+-----+-----------------+---------------------+--------------+-------+
| 3.  | บจ. เอ็ม วี ดี     | จัดหาและซื้อลิข         | จัดทำภาพย     | -     |
|     |                 | สิทธิ์ภาพยนตร์ต่างประเทศ | นตร์เป็นสื่อประเ |       |
|     |                 | และภาพยนตร์ไทย       | ภทโฮมเอ็นเตอร์ |       |
|     |                 | จัดทำในรูปแบบ         | เทนเม้นท์      |       |
|     |                 | วีซีดี,ดีวีดี,บลูเรย์       |              |       |
+-----+-----------------+---------------------+--------------+-------+
| 4.  | บจ. เอ็ม เทอร์ตี้   | ผลิตภาพยนตร์ไทย       | ฉายผ         | -     |
|     | ไนน์             |                     | ่านโรงภาพยนตร |       |
|     |                 |                     | ์/ให้สิทธิเผยแพร |       |
|     |                 |                     | ่ผ่านสื่อโทรทัศน์แ |       |
|     |                 |                     | ละให้สิทธิ์จัดทำส |       |
|     |                 |                     | ื่อประเภทโฮมเอ |       |
|     |                 |                     | ็นเตอร์เทนเม้นท์ |       |
+-----+-----------------+---------------------+--------------+-------+

+-----+-----------------+---------------------+--------------+-------+
| ลำ  | บริษัท            | ประเภท/รูปแบบ        | ช่องทาง       | หม    |
| ดับที่ |                 |                     |              | ายเหตุ |
|     |                 | ผลิตภัณฑ์และบริการ      |              |       |
+-----+-----------------+---------------------+--------------+-------+
| 5.  | บจ. แปซิฟิค มีเดีย  | ดำเนินธุรกิจจัดจำหน่าย   | จำห          | -     |
|     | เซลล์            | ให้เช่า แผ่นซีดี         | น่ายผ่านทางตัวแ |       |
|     |                 | แผ่นวีดีทัศน์            | ทนจำหน่ายและใ |       |
|     |                 | ที่เกี่ยวกับภาพยนตร์ ละคร | ห้เช่าในศูนย์เช่า |       |
|     |                 | รายการโทรทัศน์ เพลง   |              |       |
|     |                 | ดนตรี เกมส์           |              |       |
+-----+-----------------+---------------------+--------------+-------+
| 6.  | บจ. ทีวี ฟอรัม     | ดำเนินธุรกิจบริห        | -            | ปัจจ   |
|     |                 | ารการตลาดและสื่อโฆษณา |              | ุบันหยุด |
|     |                 | โดยเป็นผู้ให้เช่าอุปกรณ   |              | ดำเนิน |
|     |                 | ์การผลิตรายการและเป็นต |              | ธุรกิจช |
|     |                 | ัวแทนในการขายสื่อโฆษณา |              | ั่วคราว |
+-----+-----------------+---------------------+--------------+-------+

การตลาดและภาวะการแข่งขัน

นโยบายการตลาดและกลยุทธ์ทางการตลาด

กลยุทธ์ทางการตลาด

-   กลยุทธ์ด้านคุณภาพของภาพยนตร์

  กลุ่มบริษัทมุ่งเน้นจัดหาลิขสิทธิ์ภาพยนตร์ไทยและภาพยนตร์ต่างประเทศ และการผลิตภาพยนตร์ไทย
  รวมทั้งการผลิตและจัดจำหน่ายภาพยนตร์ในรูปแบบ วีซีดี, ดีวีดี และ บลู – เรย์
  ตลอดจนช่องทางอื่นๆ ไม่ว่าจะเป็น ช่องทางในรูปแบบ Free TV ,Pay TV ตลอดจนสื่อทางด้าน
  Digital
  และช่องทางการจัดจำหน่ายรูปแบบใหม่ๆที่เพิ่มขีดความสามารถการแข่งขันในธุรกิจบันเทิงให้ครอบคลุมทุกช่องทาง
  พร้อมทั้งเพื่อเป็นการบริหารจัดการสิทธิให้เกิดประโยชน์สูงสุด
  โดยเน้นภาพยนตร์ที่มีคุณภาพหลากหลายประเภท โดยภาพยนตร์ที่ทางกลุ่มบริษัทจัดซื้อลิขสิทธิ์
  ทางบริษัทจะสรรหาจากแหล่งภาพยนตร์ที่มีคุณภาพเป็นที่ยอมรับ เช่น
  งานเทศกาลภาพยนตร์จากทั่วโลก ค่ายภาพยนตร์ที่มีภาพยนตร์ที่เป็นที่นิยมในภูมิภาคเอเชีย
  ค่ายภาพยนตร์อิสระที่สร้างภาพยนตร์แนวแปลกใหม่ และรวมถึงค่ายภาพยนตร์ในประเทศไทย
  พร้อมทั้งในการผลิตภาพยนตร์ไทย กลุ่มบริษัทได้คำนึงถึงรสนิยม ความเหมาะสม เพศ
  วัยของผู้บริโภคและพิจารณาสถานะทางเศรษฐกิจของผู้บริโภคเป็นหลัก
  อีกทั้งพยายามส่งเสริมการผลิตภาพยนตร์ไทยให้มีคุณภาพเป็นที่นิยมของผู้บริโภค

-   กลยุทธ์ด้านการให้บริการที่สนับสนุนเกื้อกูลการดำเนินงานซึ่งกันและกัน

  ปัจจุบันกลุ่มบริษัทเป็นผู้ประกอบธุรกิจเกี่ยวกับสื่อภาพยนตร์แบบครบวงจร
  ตั้งแต่การจัดหาลิขสิทธิ์ภาพยนตร์ต่างประเทศและภาพยนตร์ไทย
  ตลอดจนการเป็นผู้ผลิตภาพยนตร์ไทย รวมทั้งเป็นผู้ผลิตสื่อภาพยนตร์ในรูปแบบ วีซีดี, ดีวีดี และ
  บลู - เรย์ โดยการจัดจำหน่ายและหรือเผยแพร่ภาพยนตร์ลิขสิทธิ์ของบริษัท
  ผ่านทางช่องทางต่างๆ ได้อย่างเต็มขีดความสามารถ
  เนื่องจากกลุ่มบริษัทมีความสัมพันธ์ที่เข้มแข็งกับบริษัท เมเจอร์ ซีนีเพล็กซ์ กรุ้ป จำกัด (มหาชน)
  ซึ่งเป็นบริษัทแม่ผู้ประกอบธุรกิจโรงภาพยนตร์รายใหญ่ในประเทศไทยที่มีโรงภาพยนตร์ทั่วประเทศ
  ตลอดจนพันธมิตรใหม่ๆ เพื่อเสริมสร้างสื่อทางด้านโฆษณาทางภาพยนตร์ให้มีความเข็มแข็งขึ้น
  ในการ

  ดำเนินธุรกิจที่มีลักษณะสายสัมพันธ์ที่ค่อนข้างครบวงจรดังกล่าวถือเป็นจุดแข็งของบริษัทเมื่อเปรียบเทียบกับผู้ประกอบการธุรกิจอื่นที่มีธุรกิจใกล้เคียงกับกลุ่มบริษัท

-   กลยุทธ์ด้านรสนิยมของผู้บริโภค

  เนื่องจากในปัจจุบันผู้บริโภคเปลี่ยนแปลงพฤติกรรมการเลือกชมภาพยนตร์
  รวมทั้งการที่มีช่องทางในการรับชมผ่านทางสื่อต่างๆ มากขึ้น
  ซึ่งปัญหาดังกล่าวจึงทำให้บริษัทต้องปรับตัวเพื่อรองรับกับการเปลี่ยนแปลงของพฤติกรรมผู้บริโภคนี้
  บริษัทตระหนักถึงความสำคัญเกี่ยวกับรสนิยมของผู้บริโภค
  ตลอดการเปลี่ยนแปลงทางด้านเทคโนโลยีใหม่ๆที่เพิ่มเข้ามามากยิ่งขึ้น
  อันเป็นปัจจัยที่ส่งผลต่อผลประกอบการของบริษัท ดังนั้น บริษัทจึงต้องคัดสรรภาพยนตร์
  และการเพิ่มช่องทางจำหน่ายให้หลากหลายมากขึ้น
  เพื่อให้ตอบสนองต่อความต้องการของผู้บริโภคทุกกลุ่ม ทุกช่วงวัย ตลอดจนการจัดหาภาพยนตร์
  และการผลิตภาพยนตร์ไทย ที่สอดคล้องกับเทศกาลต่างๆ และให้ตรงกับรสนิยมของผู้บริโภค
  เพื่อกระตุ้นการบริโภคสื่อภาพยนตร์ของผู้บริโภคในประเทศไทยให้มากที่สุด

กลุ่มลูกค้าเป้าหมายหลัก

-   ผู้บริโภคภาพยนตร์ทุกประเภท และทุกวัย

-   โรงภาพยนตร์ในกรุงเทพฯ และ ต่างจังหวัด

-   ผู้ประกอบธุรกิจ Free TV , Cable TV, Digital

-   ผู้ประกอบธุรกิจสื่อโฮมเอ็นเตอร์เทนเม้นท์ทั่วประเทศ

-   ผู้ประกอบการสื่อภาพยนตร์ในต่างประเทศ

สถานภาพและศักยภาพในการแข่งขัน

ปัจจุบันกลุ่มบริษัทเป็นผู้ประกอบธุรกิจสื่อภาพยนตร์ครบวงจร กล่าวคือ
บริษัทเข้าลงทุนในธุรกิจด้านจัดหาและจัดจำหน่ายลิขสิทธิ์ภาพยนตร์ไทยและภาพยนตร์ต่างประเทศ
ธุรกิจผลิตภาพยนตร์ไทย และธุรกิจโฮมเอ็นเตอร์เทนเม้นท์ ผู้ผลิต วีซีดี ดีวีดี และบลู – เรย์
รวมถึงการเป็นบริษัทย่อยของ บริษัท เมเจอร์ ซีนีเพล็กซ์ กรุ้ป จำกัด (มหาชน)
ผู้ประกอบธุรกิจโรงภาพยนตร์รายใหญ่ในประเทศไทยที่มีโรงภาพยนตร์ทั่วประเทศ
ซึ่งเป็นผลทำให้บริษัทสามารถเติบโตได้อย่างมีศักยภาพและรวดเร็วทันกับผู้ประกอบธุรกิจรายอื่น
ด้วยจุดแข็งของบริษัทนี้ทำให้มีโอกาสและช่องทางที่ดีในการบริหารจัดการธุรกิจในกลุ่มบริษัทซึ่งทำให้การบริหารจัดการทรัพยากรต่างๆ
ภายในองค์กรก่อให้เกิดประโยชน์สูงสุด อีกทั้ง การได้รับการสนับสนุนทางด้านสื่อต่างๆ
จากกลุ่มบริษัท เช่น สื่อโฆษณา โรงภาพยนตร์ เป็นต้น
เป็นผลให้บริษัทสามารถตอบสนองความต้องการของผู้บริโภคได้มากขึ้น
และรวมถึงทำให้บริษัทสามารถขยายกลุ่มผู้บริโภคที่เป็นลูกค้าของบริษัทได้อย่างต่อเนื่อง
เป็นผลทำให้ผู้บริโภคมีความสนใจในสื่อภาพยนตร์ของกลุ่มบริษัทมากขึ้น

ตลอดจนการพัฒนาและเพิ่มเติมสื่อ Digital ซึ่งมีแนวโน้มความต้องการผู้บริโภคกลุ่มใหม่ๆ
ให้มีความสนใจในสื่อภาพยนตร์มากขึ้น เพื่อเป็นการขยายฐานไปสู่กลุ่มลูกค้าในช่องทางใหม่ๆ
ของบริษัท
รวมทั้งกลุ่มบริษัทยังได้มีการขยายช่องทางการจัดจำหน่ายลิขสิทธิ์ภาพยนตร์ไทยออกสู่ตลาดต่างประเทศ
เช่น ประเทศฟิลิปินส์, อินโดนีเซีย และ ฮ่องกง
เพื่อเป็นการเพิ่มช่องทางรายได้อีกด้านหนึ่งของกลุ่มบริษัท

การจัดหาผลิตภัณฑ์หรือบริการ

กลุ่มบริษัทเป็นผู้ประกอบธุรกิจเกี่ยวกับภาพยนตร์ โดย
เป็นผู้ดำเนินการในการจัดหาสิทธิภาพยนตร์ที่มีคุณภาพ จากเทศกาลภาพยนตร์ต่างๆ ทั่วโลก ดังเช่น
ค่ายภาพยนตร์จากฮอลลีวูด ค่ายภาพยนตร์ในภูมิภาคเอเชีย ค่ายภาพยนตร์อิสระ
และค่ายภาพยนตร์ภายในประเทศไทย รวมทั้งมีบริษัทย่อยดำเนินการผลิตภาพยนตร์ไทยเอง
เพื่อฉายผ่านโรงภาพยนตร์ และบริษัทย่อยในกลุ่มอีกบริษัทหนึ่งที่ดำเนินการจัดทำในรูปแบบวีซีดี ดีวีดี
และบลู-เรย์ ตลอดจนการขายลิขสิทธิ์ในการเผยแพร่ภาพยนตร์ของบริษัทผ่าน Free TV, Cable
TV และ Digital
พร้อมทั้งเพิ่มช่องทางการจัดจำหน่ายออกสู่ตลาดต่างประเทศของลิขสิทธิ์ภาพยนตร์ไทยที่ทางกลุ่มบริษัทเป็นผู้ผลิตและที่เป็นสิทธิของกลุ่มบริษัท
เพื่อตอบสนองความต้องการของกลุ่มลูกค้าที่นิยมชมภาพยนตร์ผ่านสื่อภาพยนตร์ในรูปแบบต่างๆ

3.2 บริษัท เอ็ม พิคเจอร์ส จำกัด

ผู้ดำเนินการในธุรกิจเกี่ยวกับการจัดหาลิขสิทธิ์ภาพยนตร์
โดยซื้อลิขสิทธิ์ภาพยนตร์ต่างประเทศเพื่อนำเข้าฉายผ่านโรงภาพยนตร์
และขายลิขสิทธิ์โดยมีค่าตอบแทนแก่ผู้ประกอบธุรกิจโฮมเอ็นเตอร์เทนเมนท์ เพื่อใช้ในการผลิตวีซีดี
ดีวีดี และบลูเรย์ เพื่อจำหน่ายให้แก่กลุ่มลูกค้าทั่วประเทศไทย นอกจากนี้ยังขายลิขสิทธิ์ผ่านทางสื่อทีวี
โดยการขายสิทธิ์ในรูปแบบ Free TV, Cable TV และ Digital
และในปัจจุบันทางบริษัทเพิ่มช่องทางในการรับเป็นผู้ดำเนินการในการจัดหาลิขสิทธิ์ภาพยนตร์ไทยเพื่อฉายผ่านโรงภาพยนตร์ชั้นนำของประเทศไทย

ลักษณะผลิตภัณฑ์หรือบริการ

บริษัท เอ็ม พิคเจอร์ส จำกัด เป็นผู้จัดหาและซื้อลิขสิทธิ์ภาพยนตร์คุณภาพจากต่างประเทศ
ทั้งจากยุโรป, อเมริกา และเอเชีย รวมทั้งภาพยนตร์ไทยของค่ายอิสระต่างๆ
เพื่อนำสิทธิดังกล่าวมาบริหารจัดการผ่านช่องทางต่างๆ ทั้งโดยตรงและโดยอ้อม เช่น
ฉายผ่านโรงภาพยนตร์
อนุญาตให้ลิขสิทธิ์โดยมีค่าตอบแทนแก่ผู้ประกอบธุรกิจโฮมเอ็นเตอร์เทนเม้นท์ผลิตสื่อภาพยนตร์ประเภท
วีซีดี ดีวีดี และบลูเรย์ เพื่อจัดจำหน่าย ตลอดจนขายลิขสิทธิ์ผ่านทางสื่อทีวี

กลยุทธ์ทางการตลาด

บริษัท เอ็ม พิคเจอร์ส จำกัด เน้นการจัดหาลิขสิทธิ์ในภาพยนตร์คุณภาพจากต่างประเทศ
ทั้งจากยุโรป อเมริกา เอเชีย จากค่ายภาพยนตร์อิสระที่มีชื่อเสียงเป็นที่รู้จัก
รวมทั้งพิจารณาถึงความต้องการของผู้บริโภคเป็นหลักในการคัดเลือกภาพยนตร์แต่ละเรื่องที่จะนำมาฉาย
เพื่อตอบสนองความต้องการของผู้บริโภคให้ตรงจุดมากที่สุดโดยดำเนินการเผยแพร่ภาพยนตร์ซึ่งบริษัทได้สิทธิมาผ่านช่องทางและวิธีการ
ดังนี้

ฉายผ่านโรงภาพยนตร์ บริษัทจะมีการทำสัญญาส่วนแบ่งรายได้
กับโรงภาพยนตร์ที่นำภาพยนตร์ของบริษัทเข้าฉาย เช่น โรงภาพยนตร์ในเครือเมเจอร์ ซีนีเพล็กซ์
อีจีวี และเอสเอฟ รวมถึงโรงภาพยนตร์คู่ค้ารายอื่นที่อยู่ต่างจังหวัด
โดยกำหนดอัตราส่วนแบ่งชัดเจนกับโรงภาพยนตร์ เป็นมาตรฐานเดียวกัน

จัดทำแผนการตลาด
บริษัทมีทีมงานที่มีความเชี่ยวชาญและมีความรู้ความสามารถในการวางแผนการตลาดและการโฆษณาภาพยนตร์ของบริษัทในการเข้าฉายในโรงภาพยนตร์ในแต่ละเรื่อง
เพื่อให้ภาพยนตร์เป็นที่รู้จักและเข้าถึงผู้บริโภคซึ่งเป็นกลุ่มเป้าหมายมากที่สุด

อนุญาตให้สิทธิโดยมีค่าตอบแทน
บริษัทขายลิขสิทธิ์ให้ผู้ประกอบธุรกิจโฮมเอ็นเตอร์เทนเม้นท์รายใหญ่ที่มีศักยภาพในการผลิต VCD,
DVD, หรือ Blue Ray เพื่อจัดจำหน่ายให้กับลูกค้าทั่วประเทศ

อนุญาตให้สิทธิเผยแพร่ภาพยนตร์สิทธิของบริษัทผ่าน Cable TV
บริษัทได้ให้สิทธิโดยมีค่าตอบแทนแก่ผู้ประกอบการรายใหญ่ซึ่งได้รับความนิยมจากผู้บริโภค เช่น TRUE
Vision, M Channel เป็นต้น

อนุญาตให้สิทธิเผยแพร่ภาพยนตร์สิทธิของบริษัทผ่าน Free TV
บริษัทได้ให้สิทธิโดยมีค่าตอบแทนแก่ผู้ประกอบกิจการโทรทัศน์เสรีต่างๆ
ซึ่งได้รับความนิยมจากผู้บริโภค เช่น ช่อง 3, ช่อง 5, ช่อง 7, MCOTและ TPBS เป็นต้น

อนุญาตให้สิทธิเผยแพร่ภาพยนตร์สิทธิของบริษัทผ่าน Internet /
IPTVบริษัทได้ให้สิทธิโดยมีค่าตอบแทนแก่ผู้ประกอบการซึ่งได้รับความนิยมจากผู้บริโภค เช่น True
Digital, Zab Movies

รายได้จากช่องทางดังกล่าวข้างต้นเป็นรายได้หลักของบริษัท เอ็ม พิคเจอร์ส จำกัด
โดยที่บริษัทมีความพยายามที่จะเพิ่มช่องทางอื่นเพื่อเผยแพร่ภาพยนตร์สิทธิของบริษัทอันจะมีผลให้ผลประกอบการของบริษัทสูงขึ้น

ภาวะการแข่งขัน

ในปีที่ผ่านมาบริษัท เอ็ม พิคเจอร์ส จำกัด
ที่ดำเนินธุรกิจผู้นำสิทธิภาพยนตร์ต่างประเทศมีศักยภาพและความแข่งแกร่งทางด้านเงินทุน
ประกอบกับผู้ประกอบธุรกิจเช่นเดียวกับบริษัทมีน้อยรายทำให้ภาวะดังกล่าวจึงไม่รุนแรง
เนื่องจากผู้นำเข้าสิทธิภาพยนตร์แต่ละรายจะมีส่วนแบ่งของตลาดที่เป็นของ ตัวเองอย่างชัดเจน
ประกอบกับในส่วน ของบริษัทเองมีช่องทางการตลาดหลายช่องทางและมีความชัดเจน
จึงมีผลกระทบจากเรื่องดังกล่าวไม่มากนัก

ลักษณะของลูกค้า

ลูกค้าโดยตรงของบริษัทที่เห็นได้ชัด คือ ผู้ประกอบการโรงภาพยนตร์ ผู้ประกอบธุรกิจโฮม
เอ็นเตอร์เทนเม้นท์ ผู้ประกอบธุรกิจ Cable TV และผู้ประกอบธุรกิจ Free TV
รวมทั้งผู้ประกอบการทางด้านสื่อ Digital
โดยบริษัทมีลูกค้าทางอ้อมเป็นผู้บริโภครายย่อยซึ่งชมภาพยนตร์และหรือซื้อสื่อภาพยนตร์จากผู้ประกอบธุรกิจคู่ค้าของบริษัท

3.3 บริษัท เอ็ม วี ดี จำกัด

บริษัท เอ็ม วี ดี จำกัด ดำเนินธุรกิจผู้ผลิตและจัดจำหน่ายเป็นสื่อวีซีดี ซีดี ดีวีดี และบลู-เรย์
โดยการซื้อลิขสิทธิ์ภาพยนตร์ค่ายใหญ่ๆใน Hollywood ลิขสิทธิ์ภาพยนตร์ต่างประเทศค่ายอิสระจาก
บริษัท เอ็ม พิคเจอร์ส จำกัด และลิขสิทธิ์ภาพยนตร์ไทยจากบริษัทผลิตภาพยนตร์ไทยต่างๆ รวมถึง
บริษัท เอ็ม เทอร์ตี้ไนน์ จำกัด

ลักษณะผลิตภัณฑ์หรือบริการ

บริษัท เอ็ม วี ดี จำกัด
ดำเนินการจัดซื้อลิขสิทธิ์ภาพยนตร์คุณภาพที่ได้รับความนิยมทั้งไทยและต่างประเทศ
เพื่อนำมาผลิตในรูปแบบ ดีวีดี, วีซีดี และบลู - เรย์ และออกจำหน่ายทั่วประเทศ

กลยุทธ์ทางการตลาด

บริษัท เอ็ม วี ดี จำกัด ได้คัดสรรภาพยนตร์หลากหลายประเภท ทั้งไทยและต่างประเทศ
ที่ได้รับความนิยมเพื่อตอบสนองความต้องการของผู้บริโภคที่ต้องการชมภาพยนตร์ภายในที่พักอาศัยให้ได้มากที่สุด
โดยเน้นทั้งรูปแบบบรรจุภัณฑ์ให้มีความน่าสนใจและตามกระแสนิยมเพื่อให้ผู้บริโภคที่เลือกซื้อสินค้าสามารถเก็บสะสมไว้ได้มากกว่าการเลือกซื้อไว้ดูเพียงอย่างเดียว
นอกจากการมีแผนผลิตจัดจำหน่ายแล้ว
บริษัทได้คำนึงถึงการจัดให้มีตัวแทนจำหน่ายภาพยนตร์ลิขสิทธิ์ของบริษัทที่เป็นพันธมิตรที่เข้มแข็ง ได้แก่
7 Eleven, Mangpong, Media Network, Tsutaya, B2S, Boomerang เป็นต้น
พร้อมกันนี้บริษัทได้พยายามมุ่งเน้นที่จะเพิ่มช่องทางการจัดจำหน่ายอื่นๆ
เพื่อกระจายสินค้าของบริษัทสู่ผู้บริโภค เพื่อเพิ่มยอดรายได้ของบริษัทให้มีการเติบโตมากยิ่งขึ้น

ภาวะการแข่งขัน

บริษัทมีช่องทางการเผยแพร่สินค้าและบริการโดยผ่านตัวแทนจำหน่าย และศูนย์บริการทุกภูมิภาค
ประกอบกับบริษัทได้หาภาพยนตร์คุณภาพและศักยภาพในการดึงดูดให้ผู้บริโภคหันมาเลือกชมภาพยนตร์ของบริษัท
เมื่อเทียบกับคู่แข่งขันรายอื่นที่ประกอบธุรกิจเดียวกับบริษัท
จึงทำให้บริษัทมีศักยภาพในการแข่งขันทางธุรกิจอย่างทัดเทียมหรือเหนือกว่าเมื่อเทียบกับผู้ประกอบการรายอื่น
รวมทั้งบริษัทเองมีช่องทางการตลาดหลายช่องทางและมีความชัดเจน
จึงมีผลกระทบจากเรื่องดังกล่าวไม่มากนัก

3.4 บริษัท เอ็ม เทอร์ตี้ ไนน์ จำกัด

บริษัท เอ็ม เทอร์ตี้ ไนน์ จำกัด ดำเนินธุรกิจผลิตภาพยนตร์ไทย
เพื่อเผยแพร่ภาพและเสียงผ่านทางโรงภาพยนตร์
อนุญาตให้ลิขสิทธิ์โดยมีค่าตอบแทนแก่ผู้ประกอบธุรกิจโฮมเอ็นเตอร์เทนเม้นท์ผลิตสื่อภาพยนตร์ประเภท
วีซีดี ดีวีดี และบลูเรย์ เพื่อจัดจำหน่าย ตลอดจนขายลิขสิทธิ์ผ่านทางสื่อทีวี

ลักษณะผลิตภัณฑ์หรือบริการ

บริษัท เอ็ม เทอร์ตี้ ไนน์ จำกัด ดำเนินธุรกิจในด้านผลิตภาพยนตร์ไทย
โดยบริษัทมีเป้าหมายที่จะผลิตภาพยนตร์ที่มีคุณภาพโดยมีแผนที่จะผลิตภาพยนตร์ออกมาสู่ตลาดอย่างต่อเนื่องเฉลี่ยที่ประมาณ
4 – 5 เรื่องต่อปี โดยมีลักษณะเนื้อหาแตกต่างกันออกไป ซึ่งผลงานในปี 2555 ที่ผ่านมา
เป็นอีกปีที่บริษัทได้มีผลงานภาพยนตร์ไทยที่ประสบความสำเร็จและเป็นที่รู้จักในกลุ่ม

ผู้ชมภาพยนตร์จำนวนหลายเรื่อง ได้แก่ วาเลนไทน์ สวีทตี้, I MISS U, สาระแนโอแซกไก
และคุณนายโฮ

กลยุทธ์ทางการตลาด

ปัจจุบันผู้บริโภคมีพฤติกรรมการคัดสรรการเลือกชมภาพยนตร์มากขึ้น
และได้ให้ความสนใจและสนับสนุนในภาพยนตร์ไทยมากขึ้น
โดยที่ผ่านมาจะเห็นได้ว่าภาพยนตร์ไทยหลายเรื่องประสบความสำเร็จ
เนื่องจากบริษัทได้มีการวางกลยุทธ์ทางการตลาดตลอดจนการโฆษณาประชาสัมพันธ์ในช่วงระยะเวลาที่เหมาะสมเพื่อนำเสนอผลงานภาพยนตร์ไทยของบริษัทให้สอดคล้องกับรสนิยมของผู้บริโภคให้มากที่สุด
ส่งผลให้ภาพยนตร์ของบริษัทในหลายเรื่องประสบความสำเร็จ

นอกจากนี้จากการที่กลุ่มบริษัทมีธุรกิจบันเทิงแบบครบวงจร
ทำให้สามารถบริหารจัดการทรัพยากรต่างๆ ให้เกิดประโยชน์สูงสุดต่อองค์กร
อีกทั้งผลจากส่วนงานธุรกิจของกลุ่มบริษัทที่เพิ่มขึ้นก่อให้เกิดรายได้จากการสนับสนุนและจากการโฆษณาของธุรกิจผลิตภาพยนตร์เพิ่มขึ้น

ภาวะการแข่งขัน

ในปัจจุบันธุรกิจสร้างภาพยนตร์ในประเทศไทยเป็นจำนวนมาก
ทั้งที่ประสบความสำเร็จและไม่ประสบความสำเร็จ ในช่วง หลายปีที่ผ่านมาบริษัท เอ็ม เทอร์ตี้ ไนน์
จำกัด
เป็นผู้ผลิตภาพยนตร์ไทยที่แสดงให้เห็นถึงความมุ่งมั่นและความพยายามอย่างเต็มที่เพื่อให้สามารถแข่งขันกับผู้ประกอบการรายอื่นได้
ซึ่งในปีที่ผ่านมาภาพยนตร์ไทยของบริษัทที่ผลิตและนำออกจำหน่ายได้รับการตอบรับจากผู้บริโภค
โดยภาพยนตร์ของบริษัทที่ประสบความสำเร็จ ได้แก่ วาเลนไทน์ สวีทตี้, I MISS U,
สาระแนโอแซกไก และคุณนายโฮ
แสดงให้เห็นว่าในการสร้างภาพยนตร์ไทยของบริษัทสามารถตอบสนองความต้องการของผู้บริโภคได้เป็นอย่างดี
ประกอบกับความเข้มแข็งกับบริษัทในกลุ่มซึ่งประกอบธุรกิจบันเทิง ทั้งโรงภาพยนตร์
ธุรกิจโฮมเอ็นเตอร์เทนเม้นท์
ปัจจัยที่กล่าวมานี้จะช่วยทำให้บริษัทมีศักยภาพการแข่งขันอย่างสูงในธุรกิจประเภทนี้

3.5 บริษัท แปซิฟิค มีเดีย เซลล์ จำกัด

ดำเนินธุรกิจจัดจำหน่าย ให้เช่า แผ่นซีดี แผ่นวีดีทัศน์ ที่เกี่ยวกับภาพยนตร์ ละคร รายการโทรทัศน์
เพลง ดนตรี เกมส์

ลักษณะผลิตภัณฑ์หรือบริการ

ปัจจุบันบริษัทจัดจำหน่ายแผ่น ซีดี วีซีดี ดีวีดี ภาพยนตร์ที่เป็นสินค้าค้างจำหน่ายในคลังสินค้า

กลยุทธ์ทางการตลาด

บริษัทพยายามบริหารจัดการสินค้าค้างจำหน่ายในคลังสินค้า
โดยวิธีการนำแผ่นภาพยนตร์ค้างจำหน่ายเป็นเวลานานมาปรับเปลี่ยนรูปแบบ หีบห่อให้มีความทันสมัย
เพื่อจำหน่ายผ่านทางตัวแทนจำหน่ายและให้เช่าในศูนย์เช่า

ภาวะการแข่งขัน

เนื่องจากบริษัทในกลุ่มประกอบธุรกิจจัดจำหน่าย วีซีดี ดีวีดี
บริษัทจึงอาศัยช่องทางดังกล่าวเผยแพร่ผลิตภัณฑ์ของบริษัท
ประกอบกับธุรกิจของบริษัทเป็นธุรกิจเสริมของกลุ่มบริษัทจึงไม่ได้รับผลกระทบจากภาวะการแข่งขันโดยตรง

3.6 บริษัท ทีวี ฟอรัม จำกัด

ดำเนินธุรกิจบริหารการตลาดและสื่อโฆษณา
โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา
แต่ปัจจุบันบริษัทหยุดการประกอบกิจการ